Rumšiškių seniūnija

Rumšiškių seniūnija – administracinis-teritorinis vienetas Kaišiadorių rajono savivaldybės vakaruose, netoli Kauno marių, Aukštaitijos etnografiniame regione. Centras – Rumšiškės. Geografija Seniūnijos plotas – 12 218 ha, jai priklauso dalis Kauno marių, čia įkurtas Kauno marių regioninis parkas. Pietinė ir vakarinė dalis miškinga. Pagrindinis kelias yra magistralė A1 Vilnius–Kaunas–Klaipėda , einanti nuo pietryčių į šiaurės vakarus. Kiti svarbūs keliai – 188 Rumšiškės–Tadarava , 1804 Rumšiškės–Pravieniškės II , 129 Antakalnis–Jieznas–Alytus–Merkinė , 1816 Liutonys–Žiežmariai–Dovainonys , 1807 Kaišiadorys–Antakalnis . Šiauriniu pakraščiu eina Vilniaus–Kauno geležinkelis. Istorija XVII a. minima LDK Rumšiškių seniūnija. 1798 m. Rumšiškių seniūnijoje surašyta 115 amatininkų, tarp kurių buvo 5 vokiečiai šaltkalviai ir 20 tekintojų, 15 lenkų kalvių ir 15 batsiuvių, 30 žydų tekintojų ir 30 batsiuvių. 1815 m. seniūniją Rusijos caras padovanojo generolui leitenantui Šachovskiui, kuris ją išnuomavo iš Volodzko. Dabartinė seniūnija įsteigta 1995 m. vietoje Rumšiškių apylinkės. 1998 m. patvirtintas Rumšiškių herbas, kurį naudoja ir seniūnija. 2000 m. nuo Rumšiškių seniūnijos atskirta Pravieniškių seniūnija. Seniūnai A. S. Radvila, 1635 m. Eugenija Genevičienė, 2010 m. Gyvenvietės Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis): Seniūnaitijos 2009 m. vasario 1 d. (remiantis savivaldybės tarybos sausio 29 d. nutarimu Nr. 2009 V17-12) įsteigtos 3 seniūnaitijos: Antakalnio seniūnaitija – Antakalnio k., Apušoto k., Dambravos k., Grėbliaučiškių k., Juodiškių k., Mažųjų Juodiškių k., Naujasodžio k., Pagirių k., Pažardžio k., Pentiškių k., Petriškių k., Ugoniškių k, Uogintų k. Dovainonių seniūnaitija – Bartkūnų k., Bijautonių k., Bublių k., Dovainonių k., Kapitoniškių k., Kaspariškių k, Lašinių k., Leliušių k., Milžinų k., Pavuolio k., Rusonių k., Salomiškio k. Rumšiškių seniūnaitija – Baniškių k., Grabučiškių k., Jakštonių k., Pamierio k., Rumšiškių mstl., Ūtos k., Užtakų k., Vosyliškių k. Šaltiniai Nuorodos Rumšiškių seniūnija. Kaišiadorių enciklopedija.